10. ΑΝΑΓΚ. ΝΟΜΟΣ υπ’ αριθ. 1316 της 15/21 Ιουλ. 1938 (ΦΕΚ Α΄ 266) Περί συμπληρώσεως των διατάξεων των Νόμ. 4442 και 111/1936. Άρθρ.1.-1.Η κατά τας διατάξεις του υπ’ αριθ. 345 Α. Νόμου «περί αρμοδιότητος και δικαιοδοσίας του Υφυπουργείου της Εμπορικής Ναυτιλίας «λειτουργούσα εν Πειραιεί» Υπηρεσία Επιτάξεων και Ναυλώσεων» μετονομάζεται από της ισχύος του παρόντος Νόμου εις «Διεύθυνσιν θαλασσίων κρατικών μεταφορών», εις ην μεταβιβάζονται πάσαι αι αρμοδιότητες του κατά τον Νόμ. 4442, ως ούτος ισχύει σήμερον τμήματος ναυτικών επιτάξεων. 2.Ο παρά της ως άνω διευθύνσει υπηρετών ανώτερος ή κατά βαθμόν αρχαιότερος τμηματάρχης, αναπληρών και τον διευθυντήν, απόντα ή κωλυόμενον ορίζεται μέλος και εισηγητής παρά τη κατά τον Νόμ. 4442 εκτιμητική επιτροπή ναυτικών επιτάξεων. Άρθρ.2.-1.Εν καιρώ πολέμου, εν επιστρατεύσει ή και εν κατεπειγούση ανάγκη, δεδικαιολογημένη κατά την κρίσιν του Υφυπουργού της Εμπορικής Ναυτιλίας, επιτρέπεται, κατόπιν αποφάσεως του διευθυντού θαλασσίων κρατικών μεταφορών, να παρέχηται εις τα επιτασσόμενα πλοία ή πλωτά ναυπηγήματα προκαταβολή επί αποδόσει λογαριασμού ποσού μέχρι πεντήκοντα χιλιάδων δραχμών εις έκαστον. Δια τας πέραν του ποσού τούτου χρηματικάς προκαταβολάς αποφαίνεται η εκτιμητική επιτροπή κατά τας διατάξεις του Νόμ. 4442. 2.Διαχειριστής των χορηγουμένων προκαταβολών ορίζεται δια Β.Δ/τος, εκδιδομένου, προτάσει του Υφυπουργού της Εμπορικής Ναυτιλίας, είς των υπηρετούντων παρά τη  ως άνω διευθύνσει λιμενικών αξιωματικών. Άρθρ.3.-1.Αι ναυλώσεις πλοίων δια κρατικάς μεταφοράς ενεργούνται, κατόπιν μειοδοτικού διαγωνισμού, της προς τούτο προκηρύξεως δημοσιευομένης δια του τύπου δέκα ημέρας τουλάχιστον προ της ορισθείσης ημέρας διενεργείας του διαγωνισμού. 2.Ο κατά την προηγουμένην παράγραφον διαγωνισμός ενεργείται ενώπιον της κατά την παρ. 2 του άρθρ. 197 του Νόμ. 4442 γνωμοδοτικής επιτροπής, εις ην, αντί του τμηματάρχου επιτάξεων και ναυλώσεων, μετέχει ο κατά τον παρόντα Νόμον διευθυντής θαλασσίων κρατικών μεταφορών. Σελ. 423 3.Εν κατεπειγούση ανάγκη επιτρέπεται, κατόπιν εγκρίσεως του Υφυπουργού της Εμπορικής Ναυτιλίας, να ενεργώνται αι κατά το παρόν άρθρον ναυλώσεις δια προχείρου διαγωνισμού ενώπιον της ως άνω επιτροπής ή των κατά τόπους Λιμενικών Αρχών, μη τηρουμένων των κατά την παρ. 1 του παρόντος άρθρου διατυπώσεων. 4.Κατ’ εξαίρεσιν των διατάξεων του παρόντος άρθρου αι ναυλώσεις δια πάσης φύσεως κρατικάς μεταφοράς δι’ ας υφίσταται εγκεκριμένον ναυλολόγιον επιβατών και εμπορευμάτων ενεργούνται επί τη βάσει του ναυλολογίου τούτου και άνευ προηγουμένης εγκρίσεως του Υφυπουργού της Εμπορικής Ναυτιλίας μη τηρουμένων των κατά το παρόν άρθρον διατυπώσεων. 5.Αι δια τας ως άνω μεταφοράς φορτωτικαί εκδίδονται εξ ειδικού εντύπου βιβλίου φορτωτικών κρατικών μεταφορών, εκτυπουμένου υπό του Ναυτικού Απομαχικού Ταμείου και διατιθεμένου υπέρ αυτού υπό της διευθύνσεως θαλασσίων κρατικών μεταφορών εις τας ενδιαφερομένας ατμοπλοϊκάς επιχειρήσεις επί πληρωμή της αξίας αυτού καθορισθησομένης δι’ αποφάσεως του Υφυπουργού της Εμπορικής Ναυτιλίας. Άρθρ.4.-(Ερμηνεύεται η παρ. 1 του άρθρ. 3 Α.Ν. 111/1936). Άρθρ.5.-(Προστίθεται παρ. 4 εις το άρθρ. 1 Νόμ. 4442). Άρθρ.6.-1.(Προστίθενται εδάφια εις το τέλος της παρ. 2 του άρθρ. 4 του Α.Ν. 111/1936). 2.Η ισχύς του παρόντος Α. Νόμου άρχεται από της δημοσιεύσεώς του εις την Εφημερίδα της Κυβερνήσεως. 